Branko Schmidt
<s>Branko Schmidt (Osijek, 21. rujna 1957.) je hrvatski filmski redatelj.</s>

<s>Biografija 
Branko Schmidt rođen je u Osijeku 1957. godine.</s><s>Nakon kratkotrajnog studija ekonomije, upisuje Akademiju dramske umjetnosti u Zagrebu studij filmske i TV režije, gdje je diplomirao 1981. godine.</s><s>Njegov diplomski rad zapažena je TV drama "Rano sazrijevanje Marka Kovača".</s><s>Sljedeće godine snima TV dramu "Hildegard" koja je bila proglašena najboljom TV dramom na području SFRJ.</s><s>Godine 1988. režira svoj prvi cjelovečernji film "Sokol ga nije volio" prema istoimenoj drami Fabijana Šovagovića te na Festivalu igranog filma u Puli osvaja nagradu za debitanta godine.</s>

<s>Tijekom karijere snimio je mnoge drame, dokumentarne filmove, te dječju TV seriju "Operacija Barbarossa" (1989.) prema djelu književnika Ivana Kušana.</s>

<s>U devedestima režira još četiri cjelovečernja filma "Đuka Begović" (1991.), "Vukovar se vraća kući" (1994.), i "Božić u Beču" (1997.) za koji je nagrađen Zlatnom arenom za scenarij, te 1999.</s><s>"Srce nije u modi".</s><s>Njegov film "Kraljica noći" (2001.) dobitnik je dvije Zlatne arene na Festivalu igranog filma u Puli: za scenarij i produkciju.</s>

<s>Njegov film "Put lubenica" (2006.) nagrađen je na nekoliko festivala i prikazan na brojnim drugim festivalima.</s>

<s>Nagrade i priznanja 
 Festival igranog filma u Puli, 1988.</s><s>Zlatni vijenac redatelju-debitantu za film Sokol ga nije volio 
 Festival igranog filma u Puli, 1997.</s><s>Zlatna arena za najbolji scenarij za film Božić u Beču 
 Festival igranog filma u Puli, 2001., za film Kraljica noći"
Zlatna arena za scenarij
Zlatna arena za najbolju produkciju
 Festival igranog filma u Puli, 2006., za film Put lubenica
 “Oktavijan” za najbolji dugometražni igrani film – nagradu dodjeljuje Društvo hrvatskih filmskih kritičara
 Zlatna arena za najbolju glavnu mušku ulogu (Krešimir Mikić) 
 Zlatna arena za scenografiju (Mladen Ožbolt) 
 Zlatna arena za ton (Mladen Pervan i Ranko Pauković)
 Međunarodni festival mediteranskog filma u Montpellieru, 2006., za film Put lubenica
 Zlatna Antigona – nagrada za najbolji film
 Najbolja filmska glazba festivala skladatelju Miroslavu Škori
 17.</s><s>LIFFe - Međunarodni filmski festival u Ljubljani, 2006.</s><s>Filmski festival Libertas, 2006.</s><s>Grand prix – Nagrada za najbolji film
 Filmski festival u Haifi, 2007.</s><s>Festival Slow film u Mađarskoj, 2007.</s><s>Grand prix – Nagrada za najbolji film
 Međunarodni filmski festival DRAKE, 2007.</s><s>Međunarodni filmski festival u Tetouanu, Maroko, 2007.</s><s>Grand prix – Nagrada za najbolji film
glavna muška uloga - Krešimir Mikić
 Međunarodni filmski festival u Clevelendu, 2007.</s><s>Grand prix u natjecateljskoj selekciji filmova iz središnje i istočne Europe
 Filmski festival u Göteborgu, 2007.</s><s>Natjecateljska selekcija
 Dani hrvatskog filma, 2007., za film Panj pun olova
 Nagrada za najbolji scenarij
 Filmski festival u Sarajevu, 2007.</s><s>Natjecateljska selekcija</s>

<s>Filmografija 
 Rano sazrijevanje Marka Kovača, 1981., TV film
 Hildegard, 1982., TV film
 Gospodski život Stipe Zvonareva, 1988., TV film
 Sokol ga nije volio (1988.), dugometražni igrani film
 Operacija Barbarossa, 1989., TV serija
 Đuka Begović (1991.), dugometražni igrani film
 Šest sekundi za život, 1992., dokumentarni film
 Vukovarski memento, 1993., dokumentarni film
 Vukovar se vraća kući (1994.), dugometražni igrani film
 Božić u Beču (1997.), dugometražni igrani film 
 Misa za novi život, 1998, dokumentarni film
 Srce nije u modi (2000.), dugometražni igrani film
 Kraljica noći (2001.), dugometražni igrani film
 Put lubenica (2005.),dugometražni igrani film
 Metastaze (2009.), dugometražni igrani film
 Ljudožder vegetarijanac (2012.), dugometražni igrani film
 Imena višnje (2015.), dugometražni igrani film
 Agape (2017.), dugometražni igrani film</s>

<s>Izvori</s>

<s>Hrvatski filmski režiseri
Dobitnici nagrade Vladimir Nazor
Biografije, Osijek</s>

